Karl Malone

Karl Anthony Malone, ki fèt 24 jiyè 1963 nan vil Summerfield nan eta Louisiana, se yon jwè baskètbòl pwofesyonèl ki konsidere kòm youn nan pi bon ailye-fò nan tout listwa NBA a.

Yo te bay Karl Malone tinon « The Mailman » (ki vle di « Fakti a ») paske li te konn make pwen ak menm regilarite ak yon faktè k ap livre lèt li. Li te pase 18 premye sezon li, soti 1985 rive 2003, ak ekip Jazz Utah, kote li te fòme yon bon duo ak koekipye li John Stockton. Li te jwe yon dènye sezon ak Lakers Los Angeles anvan li pran retrèt li. Malone te rekonèt pou stil jwe li ki te trè fizik; ansanm ak Shaquille O'Neal, li konsidere kòm youn nan jwè ki te pi pwisan nan lig la. Pandan 18 sezon li te jwe pou Utah, li rate sèlman 9 match sou 1 434, e pi souvan se te akoz sispansyon.

Li te ranpòte tit NBA Most Valuable Player (MVP) de fwa, li te seleksyone 14 fwa pou NBA All-Star Game epi li te nonmen 11 fwa nan All-NBA First Team. Avèk 36 928 pwen li te make pandan 19 sezon, soti 1985 rive 2004, li se twazyèm pi bon makè nan listwa NBA, dèyè LeBron James ak Kareem Abdul-Jabbar. Li se tou pi gwo makè sou lancers francs nan listwa NBA, ak 9 787 lancers reyalize.
alt=|vignette|Karl Malone nan 1988.

 Nòt ak referans 

 Lyen ekstèn 

Kategori:Atik Wikipedya avèk dosye otorite
Kategori:Baskètbòl